paragraph_text: Sama prašuma Čorkova uvala prostire se na površini od 80 ha i predstavlja jedan značajan objekt koji obuhvaća sve stadije razvoja iskonske šume ovog područja s naglašenom optimalnom fazom razvoja. To pretpostavlja da ćemo u sljedećim desetljećima i stoljećima pratiti njenu prirodnu degradaciju i propadanje da bi se ponovo vratila svom prirodnom optimumu.